# Mandater for nettverk, agenter og «piloter» i Bedre Tverrfaglig Innsats (BTI)

***Behandlet i prosjektgruppemøte 15.6.21 og styringsgruppen 23.9.21.***

*Bedre tverrfaglig innsats (BTI) skal bidra til gode oppvekstvilkår for barn og unge, og sikre godt samarbeid med deres foreldre ved at tjenestene samhandler godt på alle nivå. Vi har som mål å forebygge, oppdage og sette inn riktig tiltak til barn, unge og familier som det er knyttet bekymring til.*

*Bedre tverrfaglig Innsats er en samhandlingsmodell som kan beskrive og synliggjøre hvordan våre planer, rutiner, samhandlingsarenaer og verktøy bidrar til identifikasjon og oppfølging av utsatte barn. Dette deler vi i tre nivåer: kommunalt nivå, tjeneste/etatsnivå og individnivå.*

*Dette dokumentet beskriver og gir mandater for BTI-nettverket, BTI-agenter og «piloter», i dette arbeidet. For mer informasjon om modellen og de tre nivåene, se nettside bti.lillestrom.kommune.no.*

**BTI nettverket**

Målsetningen med nettverket er å sikre implementering av samhandlingsmodellen og handlingsveilederen i henhold til effektmål for prosjektet:

* Kvalitetssikre helhetlig og koordinert innsats uten oppfølgingsbrudd
* Gravide, barn, ungdom og foreldre/foresatte som har behov for det:
  + får rask og riktig hjelp
  + opplever å være involvert og medvirke i egne prosesser
* Flere fullfører videregående skole, og deltar i arbeids- og samfunnslivet
* Uavhengig av bosted i den nye kommunen mottar innbyggere like gode tjenester.

BTI-nettverket består av leder og BTI-agent fra hvert tjenestested. Tjenestested defineres som barnehager, skoler og avdelinger med tilknytning til BTI samhandlingsmodell og handlingsveileder, per d.d. utgjør det:

* Alle barnehager
* Alle grunnskoler
* Helsestasjon og skolehelsetjenesten (representasjon per seksjon)
* Oppsøkende ungdomsteam
* Psykisk helse og familiestøtte
* Tjenestetorg barn, unge og familier
* Barnevern
* Ressurs og familieteam
* Enslige mindreårige flyktninger
* PPA
* NAV
* Psykisk helse og avhengighet

I tillegg deltar følgende i nettverket:

* Teamleder for tverrfaglig samarbeid
* SLT-koordinator
* Folkehelsekoordinator
* Tverrfaglig rådgiver i PPA
* Prosjektleder for BTI

BTI-nettverket koordineres av følgende representanter:

* Teamleder for tverrfaglig samarbeid
* SLT-koordinator
* Tverrfaglig rådgiver i PPA
* Prosjektleder for BTI

Representantene fra pilot-barnehagene, pilot-skolene og helsestasjonen fungerer som referansegruppe for koordineringen av nettverket.

BTI-nettverket jobber ut fra et felles teamsområde.

Det skal utarbeides en plan for nettverkene der det fremkommer organisering, møtestruktur osv. Det må sees på hensiktsmessig inndeling slik at nettverkene ikke blir for store. Nettverket møtes ca. 1 gang per måned, til halvdagsmøter.

**BTI-agent**

BTI-agenten er superbruker/ressursperson på BTI og skal sammen med leder sikre implementering, evaluering og kontinuerlig kompetanseheving på eget tjenestested. (For mindre tjenester kan leder velge å selv inneha rollen som BTI-agent)

Det forventes av BTI-agentene har:

* har fullmakt til å oppfylle eget mandat
* fristilles til å delta i BTI-nettverk og andre kompetansehevende tiltak
* fristilles til oppfølging/opplæring av ansatte i egen tjeneste
* har, med støtte i øvrig ledelse, ansvar for implementering i sin tjeneste
* setter av tid til kompetanseheving og BTI-fora på aktuelle møtearenaer i egen tjeneste
* evne og vilje til å motivere og fremsnakke BTI på eget tjenestested

BTI-agenten vil bli gitt opplæringsmateriell til gjennomføring av opplæring på eget tjenestested og kontaktpersoner i prosjektet.

**Beskrivelse av «piloter»**

For å sikre prosjektet god implementering og evaluering, trekkes noen piloter tettere på prosjektgruppa.

Pilotene forplikter seg til å:

* gjennomføre opplæring i henhold til opplæringsplan
* å gjennomføre kompetansehevende tiltak i henhold til kompetanseplan
* å aktivt delta i BTI-nettverk
* å aktivt benytte BTI modellen ved håndtering av bekymring
* å fremsnakke BTI samhandlingsmodell og handlingsveileder i møte med foreldre og gjennom dette bidra til å rekruttere foreldrerepresentanter til brukermedvirkning
* å delta på evalueringsmøter sammen med prosjektledelsen

Følgende tjenester blir piloter i 2021/2022:

* Bråtejordet skole
* Åsenhagen skole
* Bråtejordet barnehage
* Tienbråten barnehage
* Toppen barnehage
* Strømmen/Skjetten helsestasjon- og skolehelsetjenestedistrikt
* Jordmortjenesten